CELEX: 52009PC0671
Language: fi
Date: 2009-12-15
Title: Ehdotus neuvoston asetus neuvoston asetuksessa (EY) N:o 732/2008 Sri Lankan demokraattisen sosialistisen tasavallan osalta säädetyn kestävää kehitystä ja hyvää hallintoa koskevan erityisen kannustusmenettelyn väliaikaisesta peruuttamisesta

Tärkeä oikeudellinen huomautus

|

52009PC0671

Ehdotus neuvoston asetus neuvoston asetuksessa (EY) N:o 732/2008 Sri Lankan demokraattisen sosialistisen tasavallan osalta säädetyn kestävää kehitystä ja hyvää hallintoa koskevan erityisen kannustusmenettelyn väliaikaisesta peruuttamisesta  /* KOM/2009/0671 lopull. - NLE 2009/0179 */  

	[pic] | EUROOPAN KOMISSIO |Bryssel 15.12.2009KOM(2009)671 lopullinen2009/0179 (NLE)EhdotusNEUVOSTON ASETUSneuvoston asetuksessa (EY) N:o 732/2008 Sri Lankan demokraattisen sosialistisen tasavallan osalta säädetyn kestävää kehitystä ja hyvää hallintoa koskevan erityisen kannustusmenettelyn väliaikaisesta peruuttamisestaPERUSTELUT1. Yhteisön yleiseen tullietuusjärjestelmään (GSP) sisältyvällä kestävää kehitystä ja hyvää hallintoa koskevalla erityisellä kannustusmenettelyllä (GSP+) myönnetään lisää tullietuuksia sellaisille muita heikommassa asemassa oleville kehitysmaille, jotka ratifioivat ja panevat tosiasiallisesti täytäntöön tietyt keskeiset ihmisoikeuksia ja työntekijöiden oikeuksia, ympäristönsuojelua ja hyvää hallintoa koskevat kansainväliset yleissopimukset.2. Sri Lankan demokraattinen sosialistinen tasavalta, jäljempänä ’Sri Lanka’, on yksi GSP+-etuuksia saavista maista.3. Jotta edunsaajamaille voitaisiin myöntää GSP+-etuuksia ja etuudet voitaisiin pitää voimassa, maiden on täytettävä tietyt tukikelpoisuuskriteerit, jotka vahvistetaan GSP-asetuksen 8 artiklassa (neuvoston asetus (EY) N:o 732/2008, jota sovelletaan 1. tammikuuta 2009 ja 31. joulukuuta 2011 väliseen aikaan). GSP-asetuksen 15 artiklan 2 kohdan mukaisesti GSP+-etuudet voidaan peruuttaa väliaikaisesti kaikilta tai joiltakin edunsaajamaasta peräisin olevilta tuotteilta ”erityisesti, jos [GSP-asetuksen] liitteessä III tarkoitetut, 8 artiklan 1 ja 2 kohdan vaatimusten täytäntöön panemiseksi ratifioidut yleissopimukset eivät enää sisälly edunsaajamaan kansalliseen lainsäädäntöön tai jos kyseistä lainsäädäntöä ei ole tosiasiallisesti pantu täytäntöön”. Neuvoston asetuksen (EY) N:o 980/2005 (GSP-asetus 2005–2008) 18 artiklan mukaan silloin, kun komissio saa tietoja, joiden nojalla etuuksien väliaikainen peruuttaminen saattaisi olla perusteltua, ja katsoo, että tutkimuksen suorittamiseksi on olemassa riittävät perusteet, se voi päättää panna vireille tutkimuksen.4. Komissio teki 14. lokakuuta 2008 neuvoston asetuksen (EY) N:o 980/2005 18 artiklan 2 kohdan nojalla päätöksen tiettyjen ihmisoikeussopimusten tosiasiallista täytäntöönpanoa Sri Lankassa koskevan tutkimuksen vireille panemisesta.5. Komissio suoritti tutkimuksen ja antoi 19. lokakuuta 2009 kertomuksen päätelmistään. Komissio tarkasteli kertomuksessa tiettyjä kolmen yleissopimuksen tosiasiallisen täytäntöönpanon näkökohtia painottaen erityisesti sellaisia kyseisissä yleissopimuksissa vahvistettuja tärkeimpiin ja perustavimpiin ihmisoikeuksiin liittyviä velvoitteita, joihin komission käytettävissä olevien tietojen mukaan useimmat tosiasiallista täytäntöönpanoa koskevat ongelmat liittyivät. Kertomuksessa pääteltiin käytettävissä olevien tosiseikkojen ja muiden tietojen perusteella, mukaan luettuina Sri Lankan tämän tutkimuksen virallisen kehyksen ulkopuolella toimittamat asiakirjat ja tiedot, ettei kansalaisoikeuksia ja poliittisia oikeuksia koskevan kansainvälisen yleissopimuksen, kidutuksen ja muun julman, epäinhimillisen tai halventavan kohtelun tai rangaistuksen vastaisen yleissopimuksen sekä lapsen oikeuksien yleissopimuksen sisältävää Sri Lankan kansallista lainsäädäntöä ole pantu tosiasiallisesti täytäntöön. Tämän vuoksi on tarpeen peruuttaa väliaikaisesti GSP+-menettelyn lisätullietuudet kaikilta Sri Lankasta peräisin olevilta tuotteilta.6. GSP-asetuksen 19 artiklan 4 kohdassa vahvistetun menettelyn mukaan siinä tapauksessa, että komissio pitää väliaikaista peruuttamista tarpeellisena, se tekee ehdotuksen neuvostolle, joka tekee komission ehdotusta koskevan päätöksen määräenemmistöllä kahden kuukauden kuluessa. Jos neuvosto päättää puoltaa väliaikaista peruuttamista, asetus tulee voimaan kuuden kuukauden kuluttua päätöksen tekemisestä. Jos tilanne muuttuu tätä ennen merkitsevästi siten, etteivät väliaikaiseen peruuttamiseen oikeuttavat syyt enää päde, neuvosto voi komission ehdotuksesta tarkastella päätöstä uudelleen.7. Tästä syystä tilannetta olisi seurattava jatkuvasti, jotta Sri Lankasta peräisin oleville tuotteille myönnetyt GSP+-etuudet voitaisiin vahvistaa uudelleen, jos tutkimuksessa havaitut tosiasiallista täytäntöönpanoa koskevat puutteet korjataan riittävällä tavalla. Nykyisin voimassa olevan GSP-asetuksen kattamana aikana (31. joulukuuta 2011 asti) GPS+-etuudet voitaisiin vahvistaa uudelleen komission ehdotukseen perustuvalla uudella neuvoston päätöksellä.8. Kun tutkimus oli saatu päätökseen, Sri Lankan hallitus esitti komissiolle joitakin huomautuksia tämän kertomuksesta. Komission yksiköt ovat tarkastelleet esitettyjä tosiseikkoja ja väitteitä ja tulleet siihen tulokseen, etteivät ne muuta tutkimuksen päätelmien pätevyyttä siltä osin, ettei kolmea yleissopimusta ole vielä pantu tosiasiallisesti täytäntöön. Tämä päätelmä, mukaan luettuna Sri Lankan esille ottamia seikkoja koskeva arvio, ilmoitetaan myös Sri Lankalle viimeistään silloin, kun neuvosto tekee ratkaisunsa nyt käsillä olevasta ehdotuksesta. Toimitettua aineistoa voidaan pitää käyttökelpoisena Sri Lankan kanssa myöhemmin käytävässä kahdenvälisessä vuoropuhelussa toimenpiteistä, joita toivotaan tutkimuksessa määriteltyjen tosiasiallista täytäntöönpanoa koskevien ongelmien ratkaisemiseksi.2009/0179 (NLE)EhdotusNEUVOSTON ASETUSneuvoston asetuksessa (EY) N:o 732/2008 Sri Lankan demokraattisen sosialistisen tasavallan osalta säädetyn kestävää kehitystä ja hyvää hallintoa koskevan erityisen kannustusmenettelyn väliaikaisesta peruuttamisestaEUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen sekä Euroopan unionin toiminnasta tehdyn sopimuksen,ottaa huomioon yleisen tullietuusjärjestelmän soveltamisesta 1 päivästä tammikuuta 2009 alkaen 31 päivään joulukuuta 2011 sekä asetusten (EY) N:o 552/97 ja (EY) N:o 1933/2006 ja komission asetusten (EY) N:o 1100/2006 ja (EY) N:o 964/2007 muuttamisesta 22 päivänä heinäkuuta 2008 annetun neuvoston asetuksen (EY) N:o 732/2008[1] ja erityisesti sen 19 artiklan 4 kohdan,ottaa huomioon komission ehdotuksensekä katsoo seuraavaa:(1) Neuvoston asetuksen (EY) N:o 732/2008, erityisesti sen 9 artiklan ja 10 artiklan 6 kohdan, nojalla Sri Lankan demokraattinen sosialistinen tasavalta, jäljempänä ’Sri Lanka’, on yksi yhteisön yleiseen tullietuusjärjestelmään sisältyvän kestävää kehitystä ja hyvää hallintoa koskevan erityisen kannustusmenettelyn edunsaajamaista.(2) Joulukuun 9 päivänä 2008 tehdyssä komission päätöksessä 2008/938/EY[2], jolla Sri Lanka lisätään kestävää kehitystä ja hyvää hallintoa koskevan erityisen kannustusmenettelyn edunsaajamaiden luetteloon 1 päivän tammikuuta 2009 ja 31 päivän joulukuuta 2011 väliseksi ajaksi, todetaan että sitä, kuinka Sri Lanka täyttää kolmen ihmisoikeussopimuksen osalta vaatimukset, joiden täyttymistä osallistuminen kannustusmenettelyyn edellyttää, tarkasteltiin neuvoston asetuksen (EY) N:o 980/2005[3] nojalla käynnistetyssä tutkimuksessa.(3) Komission käytettävissä olevista Yhdistyneiden Kansakuntien raporteista, lausunnoista ja tiedoista sekä muista merkityksellisistä lähteistä, kuten valtiosta riippumattomilta järjestöiltä, saaduista julkisesti saatavilla olevista raporteista ja tiedoista ilmeni, ettei Sri Lankassa ole tosiasiallisesti pantu täytäntöön kansallista lainsäädäntöä, johon sisältyvät kansalaisoikeuksia ja poliittisia oikeuksia koskeva kansainvälinen yleissopimus, kidutuksen ja muun julman, epäinhimillisen tai halventavan kohtelun tai rangaistuksen vastainen yleissopimus sekä lapsen oikeuksien yleissopimus. Kyseiset kolme yleissopimusta mainitaan keskeisinä ihmisoikeussopimuksina asetuksen (EY) N:o 732/2008 liitteessä III olevan A osan 1, 5 ja 6 kohdassa.(4) Asetuksen (EY) N:o 732/2008 15 artiklan 2 kohdassa säädetään, että kyseisen asetuksen nojalla myönnetty kestävää kehitystä ja hyvää hallintoa koskeva erityinen kannustusmenettely voidaan peruuttaa väliaikaisesti, jos asetuksen liitteessä III tarkoitetut, 8 artiklan 1 ja 2 kohdan vaatimusten täytäntöön panemiseksi ratifioidut yleissopimukset sisältävää kansallista lainsäädäntöä ei ole tosiasiallisesti pantu täytäntöön.(5) Komission päätöksellä 2008/803/EY[4] pantiin vireille tutkimus sen selvittämiseksi, onko kansalaisoikeuksia ja poliittisia oikeuksia koskevan kansainvälisen yleissopimuksen, kidutuksen ja muun julman, epäinhimillisen tai halventavan kohtelun tai rangaistuksen vastaisen yleissopimuksen sekä lapsen oikeuksien yleissopimuksen sisältävä Sri Lankan demokraattisen sosialistisen tasavallan kansallinen lainsäädäntö pantu tosiasiallisesti täytäntöön.(6) Komissio takasi Sri Lankalle koko tutkimuksen ajan mahdollisuuden toimia tutkimuksessa yhteistyössä ja myös mahdollisuuden kommentoida asiantuntijoiden, joille komissio oli antanut tehtäväksi tutkittavien asioiden riippumattoman oikeudellisen arvioinnin, tekemiä kattavia päätelmiä. Huolimatta siitä, että Sri Lanka päätti olla toimimatta yhteistyössä tutkimuksessa ja olla osallistumatta siihen, komissio piti Sri Lankaan säännöllisesti yhteyttä tutkimuksen ulkopuolella voidakseen antaa Sri Lankalle mahdollisuuden tuoda komission tietoon kaikki tiedot, joilla oli tutkimuksen kannalta merkitystä. Komissio on ottanut Sri Lankan tässä yhteydessä toimittamat tiedot huomioon täysimääräisesti, ja ne ovat vaikuttaneet komission kertomuksessa esitettyyn arvioon.(7) Komissio hyväksyi 19 päivänä lokakuuta 2009 kertomuksen, jossa esitettiin sen päätelmät. Kertomuksen päätelmänä oli, ettei kansalaisoikeuksia ja poliittisia oikeuksia koskevan kansainvälisen yleissopimuksen, kidutuksen ja muun julman, epäinhimillisen tai halventavan kohtelun tai rangaistuksen vastaisen yleissopimuksen sekä lapsen oikeuksien yleissopimuksen sisältävää Sri Lankan kansallista lainsäädäntöä ole pantu tosiasiallisesti täytäntöön.(8) Kertomus, jossa esitettiin tutkimuksen päätelmät, toimitettiin Sri Lankalle, ja sille muistutettiin päätelmien olevan perustana, kun komissio päättää, suositetaanko kestävää kehitystä ja hyvää hallintoa koskevan erityisen kannustusmenettelyn väliaikaista peruuttamista. Sri Lankalle taattiin myös määräaika, jonka kuluessa se saattoi esittää huomautuksia tästä asiasta tai komission kertomuksesta.(9) Sri Lanka esitti komissiolle joukon huomautuksia kertomuksen asiasisällöstä ja tutkimuksen suorittamisesta. Huomautukset koskivat myös sellaisia tosiseikkoja ja päätelmiä, joiden kommentoimiseen Sri Lankalle oli annettu mahdollisuus tutkimuksen aikana mutta joita se ei kuitenkaan silloin kommentoinut. Komissio tarkasteli kuitenkin huolellisesti Sri Lankan huomautuksia, erityisesti niitä, joilla oli merkitystä väliaikaista peruuttamista koskevan päätöksen kannalta. Komission arvio, josta ilmoitettiin Sri Lankalle, johti päätelmään, että yksikään Sri Lankan esittämistä väitteistä ei muuttaisi tutkimuksen päätelmiä merkittävästi.(10) Marraskuun 17 päivänä 2009 komissio antoi, neuvoston asetuksen (EY) N:o 732/2008 19 artiklan 1 kohdan mukaisesti, yleisten tullietuuksien komitealle kertomuksen tutkimuksen päätelmistä.(11) Edellä esitetyn perusteella kestävää kehitystä ja hyvää hallintoa koskeva erityinen kannustusmenettely olisi peruutettava väliaikaisesti kaikilta Sri Lankasta peräisin olevilta tuotteilta, kunnes päätetään, etteivät väliaikaisen peruuttamisen syyt enää päde.(12) Tämän asetuksen olisi tultava voimaan kuuden kuukauden kuluttua sen hyväksymisestä, ellei sitä ennen komission ehdotuksesta päätetä, ettei asetukselle ole enää perusteita,ON HYVÄKSYNYT TÄMÄN ASETUKSEN:1 artiklaPeruutetaan väliaikaisesti asetuksessa (EY) N:o 732/2008 säädetty, Sri Lankasta peräisin oleviin tuotteisiin sovellettava kestävää kehitystä ja hyvää hallintoa koskeva erityinen kannustusmenettely.2 artiklaAsetuksen (EY) N:o 732/2008 soveltamisajaksi neuvosto vahvistaa uudelleen määräenemmistöllä komission ehdotuksesta kestävää kehitystä ja hyvää hallintoa koskevan erityisen kannustusmenettelyn Sri Lankasta peräisin oleville tuotteille, jos väliaikaisen peruuttamisen syyt eivät enää päde3 artiklaAsetuksen (EY) N:o 732/2008 19 artiklan 5 kohdan mukaisesti tämä asetus tulee voimaan kuuden kuukauden kuluttua sen hyväksymisestä, jollei neuvosto sitä ennen komission ehdotuksesta toisin päätä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaYKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS1. EHDOTUKSEN NIMINEUVOSTON ASETUS neuvoston asetuksessa (EY) N:o 732/2008 Sri Lankan demokraattisen sosialistisen tasavallan osalta säädetyn kestävää kehitystä ja hyvää hallintoa koskevan erityisen kannustusmenettelyn väliaikaisesta peruuttamisesta2. BUDJETTIKOHDATLuku ja momentti: 12 luvun 120 momenttiKyseiseksi vuodeksi budjetoitu määrä: 14 079 700 000 euroa3. RAHOITUSVAIKUTUKSET( Ehdotuksella ei ole rahoitusvaikutuksia( Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin:(milj. euroa yhden desimaalin tarkkuudella)Budjettikohta | Tulot[5] | 2010 |12 luku | Vaikutukset omiin varoihin | +24,3 |Toteutuksen jälkeen |2011 |12 luku | +58,2 |4. PETOSTENTORJUNTA…5. MUUT HUOMAUTUKSETTämä talousarviovaikutuksia koskeva arvio perustuu vuoden 2008 kauppaa koskeviin tietoihin sekä olettamukseen, että Sri Lankasta peräisin olevaan tuontiin sovelletaan elokuusta 2010 alkaen ennemmin GSP-perusetuuksia kuin GSP+-etuuksia ja ettei asianomaisen tuonnin määrä ja arvo muutu merkittävästi. Jos tilanne olisi ollut tämä vuonna 2008, tulleina olisi maksettu vielä 77,6 miljoonaa euroa.[1] EUVL L 211, 6.8.2008, s. 1.[2] EUVL L 334, 12.12.2008, s. 90.[3] EUVL L 169, 30.6.2005, s. 1.[4] Komission päätös 2008/803/EY, tehty 14 päivänä lokakuuta 2008, tiettyjen ihmisoikeussopimusten tosiasiallista täytäntöönpanoa Sri Lankassa koskevan tutkimuksen vireille panemisesta neuvoston asetuksen (EY) N:o 980/2005 18 artiklan 2 kohdan nojalla (EUVL L 277, 18.10.2008, s. 34).[5] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.